|  |  |
| --- | --- |
|  |  |
| MiljødirektoratetPostboks 5672 Sluppen7485 TRONDHEIM  |  |
|  |
| Vår saksbehandler | Vår dato  | Vår referanse |  |
| Finn Erlend Ødegård | 07.06.2017 | 17/00450-1 |
| +47 92 85 84 95 | Deres dato | Deres referanse |  |
|  |   |   |
| Bistand fra Statens Naturoppsyn i skadefelling av ulv i Hurdal og Gran kommune |

Vi viser til at det siden 30. mai er funnet 87 sauekadaver som er drept av ulv i Hurdal kommune og Gran kommune. Det er gitt fellingstillatelse for én ulv i Gran kommune med frist til fredag 9. juni klokken 12.00. Oppdraget er gitt til et interkommunalt fellingslag.

Norges Bondelag frykter at skadene som ulven påfører beitedyra i dette området vil eskalere dersom man ikke klarer å felle ulven. Området hvor ulven har herjet ligger i et sammenhengende skogområde hvor det er sluppet mange tusen sau på utmarksbeite.

Norges Bondelag ber med dette Miljødirektoratet om å sette inn eksterne ressurser fra Statens Naturoppsyn for å bistå det interkommunale fellingslaget i å felle ulven. Vi ber videre om at fristen for den gjeldende fellingstillatelsen forlenges slik at det ikke blir unødvendig stans i fellingsforsøk dersom man ikke lykkes med å felle ulven før fristen går ut 9. juni.

Vi ber om at dette skjer så raskt som mulig slik at dyrelidelsene og tapene for sauebøndene begrenses i størst mulig grad.

Med vennlig hilsen

|  |  |
| --- | --- |
| Per Skorge  | Finn Erlend Ødegård |

|  |  |
| --- | --- |
|  |   |